تېرو ۲۴ ساعتونو کې د سرې میاشتې د فعالیتونو خبرونه: هرات: د ګلران ولسوالۍ اړوند په مختلفو کلیو کې پر ۶ زلزله ځپلو کورنیو په ټولیزه توګه ۹۶۳،۰۰۰ افغانۍ ووېشل شوې، چې هرې کورنۍ ته ۱۶۰،۵۰۰ افغانۍ ورکړل شوې. ننګرهار: د تورخم په عمری پنډغالی کې ۳۰ تنو کارکوونکو ته د تېرې یوې میاشتې د کار په بدل کې په ټولیز ډول ۳۵۱،۰۰۰ افغانۍ مزد ورکړل شو، چې هر یوه تن ته ۱۱،۷۰۰ افغانۍ ورکړل شوې. لغمان: د علیشنګ ولسوالۍ په شمکټ سیمه کې د وروستیو سختو ورښتونو له امله له ۱۷ زیانمنو شویو کورنیو سره د خوراکی توکو مرسته ترسره شوه، چې وچې ډوډۍ، ملائی او مُربا په کې شامله وه. جوزجان: ښوونیز مرکز کې د انګلیسی برخې ۳۳ تنو زده کوونکو ته د سرې میاشتې د پېژندنې په موخه نشراتی غونډه ترسره شوه.